Σύμφωνα με το πρακτορείο «Reuters», οι τουρίστες που είναι στην Ελλάδα ή θα έρθουν τις επόμενες ημέρες και έχουν στην κατοχή τους ξένες πιστωτικές κάρτες θα είναι σε θέση να βγάλουν όσα χρήματα θέλουν ανάλογα με το όριο που έχει η τράπεζα τους.

Αυτό σημαίνει ότι σε καμία περίπτωση δεν ισχύουν τα «capital controls» των 60 ευρώ για τους τουρίστες.

«Ενημερώνονται όσοι επισκέπτονται ή πρόκειται να επισκεφτούν την Ελλάδα ότι τα μέτρα περιορισμού στην κίνηση κεφαλαίων που επέβαλε η ελληνική κυβέρνηση δεν αφορούν όσους επιθυμούν να κάνουν συναλλαγές ή αναλήψεις μέσω ΑΤΜ κάνοντας χρήση χρεωστικών ή πιστωτικών καρτών που έχουν εκδοθεί στη χώρα τους», αναφέρουν κυβερνητικοί κύκλοι.